
Dunaszekcső Községi Önkormányzat Képviselő-testülete

1/2009.

Jegyzőkönyv

Készült a Dunaszekcső Községi Önkormányzat Képviselő-testülete 2009. január 8. napján megtartott  üléséről.
Jelen vannak:

	Faller János
	polgármester

	Bíró Zsolt

Bokor Zoltánné

Kulutácz Zoltán
	

	Metz Judit

Prucs András
	

	Sándor József
	

	Szabó Gergely
	képviselők


         Pest Éva  körjegyző

Fischer György a Helyi  Választási Bizottság elnöke, Frányó János képviselő
Igazoltan távol: Tóth András

Faller János polgármester a napirendi pontok tárgyalása előtt felkéri Fischer Györgyöt, a Helyi Választási Bizottság elnökét, hogy a megüresedett képviselői helyre tegye meg az előterjesztését. 

Fischer György: 2006-ban 13 jelölt indult az önkormányzati választáson. A 13 főből 9 fő lehetett képviselő. Hetényi Ádámné szóban és írásban is bejelentette a lemondását, azt a testület tudomásul vette. Frányó János kapta a 10. legtöbb szavazatot, így előreléphet képviselőként. A mai napon leteszi az esküt, és képviselőként részt vesz az ülésen. 
Fischer György átadja a megbízólevelet és felkéri Frányó Jánost, hogy az eskü szövegét mondja utána.

(Én Frányó János esküszöm, hogy hazámhoz, a Magyar Köztársasághoz, annak népéhez hű leszek, az Alkotmányt és az alkotmányos jogszabályokat megtartom( az állami és szolgálati titkot megőrzöm( megbízatásomhoz híven pártatlanul, lelkiismeretesen járok el és a legjobb tudásom szerint minden igyekezetemmel Dunaszekcső javát szolgálom. Isten engem úgy segéljen.”
Az eskü letétele után a HVB elnöke elhagyta az üléstermet.

Faller János polgármester megállapítja, hogy az ülés határozatképes, mert a megválasztott 10 fő képviselő közül 9 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) Lejárt határidejű határozatokról, a két ülés között történt fontosabb eseményekről

Előterjesztő: Faller János polgármester

2.) ÚMVP pályázatok

Előterjesztő: Faller János polgármester

3.) Egyebek
Zárt ülésen: 

Alpolgármester megválasztása

1.napirendi pont: Faller János polgármester: Szerdán tárgyalást folytatott Pécsen az E-On-nál. A vita annyira elfajult, hogy még jogi útra terelés is szóba került. A tárgyalás végére rendeződni látszottak a dolgok, elfogadták a reklamációt és javítják a számlákat. December 31-ig így rendeződtek a közvilágítási számlák, és az egyezkedések eredményeként 8 millió forint helyett 5 millió forint lett a teljes költség.
Az ÚMVP pályázat anyaga összeállt, hétfőn kell leadni Bólyban személyesen, majd a regisztrálás után postán kell feladni a kiírónak. Az önerő tehát az ÁFA összege lesz, és a Templom tér és a játszótér a fő iránya. 

A szobrásszal a 48-as emlékmű költségében nem tudott megegyezni, így az nem szerepel a pályázatban. 

A Diási árok pályázat támogatási szerződésének megkötéséhez hiánypótlást rendeltek el, mely elkészült és feladásra is került. Az ÁRP-os pályázatnál is szerződés előkészítési időszakban vagyunk, ebben az esetben is rengeteg iratot kell még megküldenünk. A Római köz 9-ben megvalósuló pályázatunk is szerződéskötés előtt áll. A vis maior pályázat elszámolásához még plusz adatszolgáltatás volt. Így a hidrogeológiai tanulmányt, a geológiai terveket és a DRV biztosítását kellett megküldenünk. 

A költségvetés összeállítása készül, várhatóan február 15-ig sor kerül az ülésre.

Örömmel mondja el, hogy lakossági kezdeményezésre és megvalósítással jégpálya épült az iskola udvarán. Rendszeres locsolása a patak vizével történik. 

Szabó Gergely: Nagy öröm, hiszen annyi fiatal és gyerek van a pályán, mint még soha. A pálya jogosultsága nem megkérdőjelezhető. 

Faller János polgármester: A tábor értékesítése lassan, de biztosan halad.

A Duna-Dráva Nemzeti Park Igazgatóság pályázati támogatást nyert, melynek célja a község déli részének – bári ifjúsági táborig - , annak bal oldalának rendbe tétele. Az egyeztetések során több cél megvalósításához segítséget kért az Igazgatóság, pl. a szeméttelepek felszámolásában, fásítás elvégzésében, sitt elhordásában. Nem zárkózott el a segítség megígérésével, hiszen valamennyiünk érdeke, hogy a község környezete szebb legyen. Ahogy időnk és a rendelkezésre álló munkaerő engedi, segít az önkormányzat. 

Az MTKT-nál kezdeményezni fogja egy alap létrehozását, amelyekből részesülni lehetne a későbbiekben az intézmények megújuló energiaforrására, számlák kiegyenlítésére.

Az elhangzottakkal kapcsolatban kérdés, hozzászólás nem volt, a testület 9 szavazattal 0 ellenében a következő határozatot hozta: 

1/2009.(I.08.) Kt.számú határozat

a lejárt határidejű határozatokról, a két ülés között történt fontosabb eseményekről
1.) A képviselő-testület elfogadja, hogy az ÚMVP pályázatnak nem része a 48-as emlékmű felállítása.

2.) A képviselő-testület a lejárt határidejű határozatokról, a két ülés között történt fontosabb eseményekről szóló tájékoztatót tudomásul veszi. 

2.napirendi pont: Faller János polgármester: Civil szervek is nagy aktivitással készülnek az ÚMVP-re, és a beadáshoz szükséges az önkormányzati támogatottság. Felkéri Szabó Gergelyt, hogy a Hajómalom egyesület által beadandó pályázatról adjon tájékoztatást. 

Szabó Gergely: A Dunai Hajómalom Egyesület megépítse a komptól északra a működő hajómalmot. A terület felett az önkormányzat rendelkezik, ezért önkormányzati hozzájárulás kell a használatba vételhez is. Az Idősek Klubja mögötti park helyreállítása, a lejáró kiépítése és a part rendbe tétele a cél. A pályázat elkészült, 25 millió forintra kerül beadásra. 
Kéri a lakosságot is, hogy akit érdekel a hajómalom kérdése és sorsa, jelentkezzen az egyesület tagjainak sorába.

Faller János: Javasolja, hogy az önkormányzat támogassa az egyesület pályázatát. Bizonyos, hogy anyagi támogatásra is igényt tartanak majd, de erről a pályázat elbírálása után tárgyaljon a testület.  Önerőként talán azt is figyelembe veszik, hogy a környezet rendbe tételét elvégezzük. Aránylag kevés a turisztikai pályázat, talán így nagyobb az esély a nyerésre, tehát a támogatást elfogadásra javasolja.

A testület vita nélkül 9 szavazattal 0 ellenében a következő határozatot hozta:
2/2009.(I.08.) Kt.számú határozat

a község civil szervei ÚMVP pályázatának támogatásáról

1.) Dunaszekcső község Önkormányzatának képviselő-testülete támogatja a Dunai Hajómalom Egyesület pályázati terveit, mely szerint Dunaszekcső község közigazgatási területén ÚMVP támogatással megépítik a működő hajómalmot. A testület hozzájárul ahhoz, hogy a malom és kiszolgáló környezete az önkormányzat tulajdonát képező területeken valósuljon meg.

Faller János polgármester: Felkéri Bíró Zsoltot, az Alapítvány kuratóriumának elnökét, hogy adjon tájékoztatást a tervezett pályázatról.

Bíró Zsolt: A Dunaszekcsőért Alapítvány a magtár épületének külső felújítására, környékének rendbe tételére, a csapadékvíz elvezetésére pályázik. Ez a terv is érint önkormányzati területeket, így a hozzájárulás az alapítvány esetében is szükséges. A megpályázott összeg 4 millió forint, és a vidéki örökség forrásból pályáznak. 
Faller János: A 742 hrsz-ú ingatlan közterület, így kell a hozzájárulás. Javasolja, hogy az önkormányzat támogassa az alapítvány terveit is, és járuljon hozzá a közterület igénybevételéhez.

Vita nem volt, a testület 9 szavazattal 0 ellenében a következő határozatot hozta: 

2/2009.(I.08.) Kt.számú határozat
2.) Dunaszekcső község Önkormányzatának képviselő-testülete támogatja a Dunaszekcső Emlékeiért és Jövőjéért Alapítvány pályázati terveit, mely szerint a magtár épületének külső felújítását, a környezet rendbe tételét, a csapadékvíz elvezetésének megoldását tűzték ki célul. A testület hozzájárul ahhoz, hogy a magtár kiszolgáló környezete az önkormányzat tulajdonát képező területeken valósuljon meg.

Faller János polgármester: A „Donau Fisching” is pályázatot nyújt be dunaszekcsői horgásztanya létrehozása céljára. Az építkezés elsődleges célja szálláshelyek létrehozása a Széchenyi utcában, kulcsos ház jelleggel. Hosszú távon az önkormányzat bevétellel is számolhat megvalósulás esetén (idegenforgalmi adó, iparűzési adó). Javasolja ezen pályázat önkormányzati támogatását is.
Vita nem volt, a testület 9 szavazattal 0 ellenében a következő határozatot hozta: 

2/2009.(I.08.) Kt.számú határozat
3.) Dunaszekcső község Önkormányzatának képviselő-testülete támogatja a Donau Fisching  pályázati terveit, mely szerint a Széchenyi u. 49.szám alatti ingatlanon  „horgásztanya” felépítését, szálláshelyek kialakítását tűzték ki célul. 
Határidő: azonnal

Felelős: Faller János polgármester

Egyebek:

Frányó János: Olyan információt hallott, hogy a csónak lerakóhely meg fog szűnni. Jó lenne megtartani, még akár fizetési kötelezettség mellett is.

Lépni indokolt a Telelőben folyó illegális fakivágás miatt is, nem szabad engedni.

Faller János: A csónaklerakóról információt szerez. A fakivágás miatt felhívta az egyesület figyelmét, hogy megkapták a Telelő használati jogát, de ez nem azt jelenti, hogy kivághatják a fákat. 

Bokor Zoltánné: Javasolja, hogy minden évben köszöntse fel az önkormányzat a községben élő legidősebb embert. 

Bíró Zsolt: A csónaklerakónál parkolóhelyet kellene kialakítani, helypénzt is lehetne szedni. Rendszert kellene vinni az ott parkoló autóknak. Készítsünk előtervet a parkoló kialakításához.

A református egyház épületének tönkrement kapuja helyett az épülethez nem illő bejáratot akar a tulajdonos kialakítani. Ez ellen lépni szükséges. 

Faller János: A nagyvízi meder és az árvízvédelmi elképzelések miatt erről most nem indokolt tárgyalni. 

A református egyház kapuja miatt már megkezdte a tárgyalásokat.

A testület a napirendek tárgyalását zárt ülésen folytatta.

Kmf.

Faller János 
Pest Éva 

polgármester
körjegyző
